en en en en gu gu gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu en gu gu gu gu gu gu gu gu en gu en en en en gu en en en en
મફત સલાહ વકીલ સાથે ચર્ચા વકીલ શોધો સર્વેયર શોધો
જુગાર, સટ્ટો, ડ્બ્બા ટ્રેડીંગ માહિતી :-
ગુજરાતમાં અમલી જુગાર પ્રતીબંધક ધારાની જોગવાઇ મુજબ કોઇ કોઇ હોડ કે શરત લગાવવમાં આવે તો તેને જુગાર કહેવાય.
પત્તાથી થતી હારજીત,ક્રિકેટની રમત ઉપર થતી હારજીત,  કપાસ,એરંડા,ગવાર,સોના,ચાંદી,કોપર,એલ્યુમીનીયમ,શેર કે અન્ય કોમોડીટીના ભાવ ઉપર થતી હારજીત (NCDEX, MCX, NSE, BSE જેવા કાયદેસર ચાલતા એક્ષચેંજ સીવાય ચાલતા ડબ્બા ટ્રેડીંગમાં થતી હારજીત) વરલી ,મટકા,લોટરીવિગેરે જુગાર ગણાય
જે રમત માત્ર નસીબ આધારીત હોય તેને જુગાર કહેવાય.
પરંતુ કોઇ રમત કે જે રમવામાં કોઇ ખાસ આવડતની જરુર પડે તે રમત જુગાર ના કહેવાય. ગુજરાત હાઇકોર્ટે એક કેસમાં કરેલા અર્થઘટન મુજબ પત્તાથી રમાતી રમી જેવી રમતો જુગારની વ્યાખ્યામાં ના આવે.
કોઇ પ્રોડક્ટ્ના વેચાણ કે પ્રમોશન માટે કોઇ ડ્રો મારફતે ઇનામ આપવામાં આવે તો તે જુગાર ના કહેવાય.
જુગાર બાબતે પોલીસના અધિકારો
કાયદાની જોગવાઇ મુજબ કોઇ ખાનગી માલીકીના મકાન,જ્ગ્યા,વાહન વિગેરેમાં જુગાર રમવામાં આવતો હોય તેવી શંકા હોય તો પી.એસ.આઇ. કે તેનાથી ઉપરી અધિકારી કે જેને રેડ કરવા માટે વોરંટ આપવામાં આવેલું હોય તે આવા મકાન વિગેરેમાં ગમે તે સમયે પ્રવેશીને  તપાસ કરી શકે અને આવી તપાસ દરમ્યાન જુગાર રમવાના કોઇ સાધન તરીકે વાજબી રીતે શંકાસ્પદ જે કોઇ વસ્તુ મળી આવે તે જ્પ્ત કરી શકે અને આવી જ્ગ્યાએ હાજર હોય તે તમામ વ્યિક્તીઓની ધરપકડ કરી શકે.
પોલીસ દ્વારા જુગારની રેડ દરમ્યાન કોઇ ખાનગી જગ્યામાં જુગાર રમાતો હોય અને આ જુગાર રમવાના સાધન તરીકે મોબાઇલ,વાહનો વિગેરે પણ જપ્ત કરવામાં આવે છે. દા.ત. પત્તાનો જુગાર રમાતો હોય ત્યારે મોબાઇલ,વાહનો વિગેરે જપ્ત કરવામાં આવે છે. મારા અભીપ્રાય મુજબ આવી જપ્તી ગેરકાયદેસર ગણાય.
જો જુગાર જાહેર જગ્યામાં રમાતો હોય તો તેના માટે પોલીસ અધિકારીને વગર વોરંટે ધરપકડ કરી શકે.
જુગારનો ગુના પોલીસ અધિકારનો છે-
ગુજરાત જુગાર પ્રતિબંધક ધારામાં આ કાયદા નીચેના ગુના પોલીસ અધિકારના છે કે પોલીસ અધીકાર બહારના તે બાબતે કોઇ ચોખવટ કરવામાં આવેલી નથી. પરંતુ આ કાયદા નીચે સજાની જોગવાઇ વધુમાં વધુ બે વર્ષ સુધીની છે. જેથી ક્રીમીનલ પ્રોસીઝર કોડની જોગવાઈ જોતાં આ કાયદો પોલીસ અધિકાર બહારનો છે કે પોલીસ અધિકારનો તે બાબતે ગુંચવાડો હતો. પરંતુ સુપ્રીમ કોર્ટ દ્વારા આ કાયદાની જોગવાઇઓનું અર્થઘટન કરીને આ કાયદા નીચેના ગુનાઓ પોલીસ અધિકારના ગુના છે તેવું ઠરાવ્યું છે. જેથી હવે આ બાબતે કોઇ ગુંચવાડો નથી.
જુગારનો ગુનો જામીન લાયક ગુનો છે.
ગુજરાત જુગાર પ્રતિબંધક ધારામાં આ કાયદા નીચેના ગુના જામીન લાયક ગુના છે કે બીન જામીન લાયક ગુના તે બાબતે કોઇ ચોખવટ કરવામાં આવેલી નથી. પરંતુ આ કાયદા નીચે સજાની જોગવાઇ વધુમાં વધુ બે વર્ષ સુધીની છે. જેથી ક્રીમીનલ પ્રોસીઝર કોડની જોગવાઈ જોતાં આ કાયદો જામીન લાયક ગુનો છે.સુપ્રીમ કોર્ટ તેમજ ગુજરાત હાઇકોર્ટ દ્વારા પણ આ કાયદા નીચેના ગુનાઓ  જામીન લાયક છે તેવી સ્પષ્ટતા કરેલી છે.
જુગારના ગુનામાં પોલીસ દ્વારા ધરપકડ સમયે આરોપીના અધિકાર
ગુજરાત જુગાર પ્રતિબંધક ધારા નીચેનો ગુનો જામીન લાયક ગુનો છે. જેથી આવા ગુનાના આરોપીની પોલીસ દ્વારા ધરપકડ કરવામાં આવે ત્યારે પોલીસની ફરજ છે કે તે આરોપીને જામીન ઉપર છુટવાનો અધિકાર છે તેની જાણ કરે. પરંતુ અગમ્ય કારણોસર પોલીસ દ્વારા આવી જાણ કરવામાં આવતી નથી. પરંતુ આ કાયદા નીચેના ગુનાઓ જામીન લાયક ગુનાઓ હોઇ આરોપીનો અધિકાર છે કે તે તેની ધરપકડ કરનાર પોલીસ અધિકારીને પોતાને જામીન ઉપર છોડી મુકવા જ્ણાવી શકે. જ્યારે આરોપી જામીન આપવાની તૈયારી બતાવે અને જામીન આપે ત્યારે તે આરોપીને પોલીસે તાત્કાલીક ક્ષણનો પણ વિલંબ કર્યા વિના છોડી દેવો પડે.
પોલીસ કસ્ટડીમાં રહેલા આરોપીને વકીલનો સંપર્ક કરવાનો અધિકાર છે. જેથી આવા સમયે કોઇ સારા જાણકાર વકીલની સલાહ લેવી ઇચ્છનીય છે.
પોલીસ જામીન ઉપર છોડવાનો ઇન્કાર કરે તો આરોપીએ શું કરવું ?
ઘણી વાર ગુજરાત જુગાર પ્રતિબંધક ધારા નીચેના ગુનાનો આરોપી જામીન આપવાની તૈયારી બતાવે તેમ છતાં પોલીસ આરોપીને છોડવાનો ઇન્કાર કરવામાં આવે છે અને આરોપીને ૨૪ કલાક કસ્ટડીમાં રાખવાની અને ત્યાર બાદ કોર્ટમાં રજુ કરવાની અને રીમાંડ માંગવાની ધમકીઓ આપવામાં આવે છે. પોલીસ આવું કેમ કરે છે તે જગજાહેર છે. આ સંજોગોમાં નીચે મુજબની કાર્યવાહી કરવી જોઇઅએ-
૧. પોલીસને આરોપી જામીન આપવા તૈયારી બતાવે અથવા આરોપી વતી જામીન રહેવા કોઇ તૈયારી બતાવે અને આરોપીને પોલીસ છોડી મુકવાનો ઇન્કાર કરે ત્યારે આરોપીના કોઇ સગા સબંધી કે જામીન રહેવા તૈયાર વ્યક્તિએ આ બાબતે જે તે પોલીસ અધિકારીને જામીન આપવા તૈયાર હોવાની લેખીત અરજી આપવી અને પોલીસ અધિકારીને આવી અરજી મળી છે તેના આધાર તરીકે આ અરજીની નકલ ઉપર આ અરજી મળી છે તે બદલ પોલીસ અધિકારીનો શેરો કરાવવો.
૨. શક્ય હોય તો ત્યાર બાદ આ અરજીની નકલ સાથે પોલીસના ઉચ્ચ અધિકારીને મળીને જે તે પોલીસ અધિકારી દ્વારા જામીન ઉપર છોડવાનો ઇન્કાર કરવામાં આવે તે બાબતે રજુઆત કરવી જોઇએ અને આરોપીને જામીન ઉપર મુક્ત કરવા અને જામીન ઉપર મુક્ત કરવા ઇન્કાર કરનારા જવાબદાર પોલીસ અધિકારી સામે પગલા ભરવા જણાવવું જોઇએ.
૩.જો આરોપીને જામીન ઉપર છોડવાનો ઇન્કાર કરીને કોર્ટમાં રજુ કરવામાં આવે ત્યારે આ બાબતે કોર્ટને રજુઆત કરવી જોઇએ.
૪. આરોપી જામીન આપવા તૈયાર હોય છતાં તેને છોડવાનો ઇન્કાર કરવામાં આવે તો તે ગેરકાયદેસર અટકાયત ગણાય તેમજ સ્વતંત્રના મુળભુત અધિકારનો ભંગ છે અને તે માટે જવાબદાર પોલીસ અધિકારી સામે કાયદેસર કાર્યવાહી કરી શકાય.
જુગારના ગુનામાં રીમાંડ અંગેની જોગવાઇઓ
ગુજરાત જુગાર પ્રતિબંધક ધારા નીચેનો ગુનો જામીન લાયક ગુનો છે. જેથી આવા ગુનાના આરોપીના રીમાંડ માટેની જોગવાઇ નથી. જો કે પોલીસને આરોપીની ઓળખાણ સબંધી કોઇ માહિતી મેળવવા માટેની સીમીત કાર્યવાહી માટે પ્રિઝનર્સ એકટ્ની જોગવાઇ મુજબ મર્યાદિત હેતુ માટે આરોપીના રીમાન્ડ મળી શકે.
ક્રિકેટનો સટ્ટો મની પ્રીવેંશન ઓફ મની લોન્ડરીંગ એકટ નીચેનો ગુનો નથી. કોઇ ખાનગી જ્ગ્યામાં ક્રિકેટનો સટ્ટો રમાતો હોય કે ડ્બ્બા ટ્રેડીંગ ચાલતું હોય તો તે ગુજરાત જુગાર પ્રતિબંધક ધારાની કલમ ૪ અને ૫ મુજબનો ગુનો છે અને જામીન લાયક ગુનો છે.
જુગારના મુદ્દામાલ તરીકે રોકડ નાણું જપ્ત કરવામાં આવ્યું હોય તો કેસ ચાલતા દરમ્યાન આ ચલણી નાણાંની કસ્ટ્ડી જેની પાસેથી નાણું જપ્ત કરવામાં આવેલું હોય તે માંગણી કરે તો તેને આપવા સામાન્ય રીતે કોર્ટ હુકમ કરે છે.
જુગાર ધારા હેઠળના ગુનાઓમાં પોલીસે તાત્કાલીક જામીન ઉપર છોડવા બાબતે તેમજ રિમાન્ડ ના મળી શકે તે બાબતે ગુજરાત હાઇકોર્ટના લાગુ ચુકાદા, સુપ્રિમ કોર્ટના લાગુ ચુકાદા તેમજ અન્ય લાગુ કાયદાકીય જોગવાઇ બાબતે વધુ માહિતી મેળવવા મોબાઇલ નં.૯૩૭૭૭ ૫૦૯૯૯ ઉપર ફોન કરી અગાઉથી સમય નક્કિ કરી રુબરુ મળો.
જુગાર, સટ્ટો, ડ્બ્બા ટ્રેડીંગ બાબતે સુપ્રિમ કોર્ટ ના અગત્યના ચુકાદા
જુગાર, સટ્ટો, ડ્બ્બા ટ્રેડીંગ બાબતે હાઈ કોર્ટ ના અગત્યના ચુકાદા
જુગાર, સટ્ટો, ડ્બ્બા ટ્રેડીંગ લગતા સમાચાર
લગ્ન, છુટાછેડા અને ભરણપોષણ
રી- સર્વે (જમીનની ફેરમાપણી)
જુગાર, સટ્ટો, ડ્બ્બા ટ્રેડીંગ
વસિયતનામું અને ખેડુત -નોંધ, બિનખેતી હેતુફેર અને મુળના ખેડુત
Test Record Step 01
Please Enter Your Full Name
Please Enter Your Mobile No
201, Rajharsha Complex, Jalaram Mandir Road,Deesa-385 535
Copyright © 2017 fofani.com. All Rights Reserved. || Designed & Developed By :: Sunshine Web Solutions